
PATVIRTINTA
Prienų rajono savivaldybės tarybos
2023 m. birželio    d.
sprendimu Nr. 



 SKYRIUS


.  Prienų rajono savivaldybės peticijų komisijos nuostatai reglamentuoja Prienų rajono savivaldybės peticijų komisijos (toliau – Komisija) kompetenciją bei darbo organizavimo tvarką.
. Komisija yra Prienų rajono savivaldybės (toliau – Savivaldybė) tarybos sudaryta nuolatinė komisija, kuri sprendžia Lietuvos Respublikos peticijų konstitucinio įstatymo nustatyta tvarka teikiamų kreipimųsi vertinimo, jų pripažinimo peticijomis ir peticijų priėmimo nagrinėti klausimus, jas nagrinėja ir teikia išvadas dėl peticijose pateiktų prašymų ar siūlymų tenkinimo.
. Komisija savo veikloje vadovaujasi Lietuvos Respublikos Konstitucija, Lietuvos Respublikos peticijų konstituciniu įstatymu, Lietuvos Respublikos vietos savivaldos įstatymu, Savivaldybės tarybos veiklos reglamentu, kitais galiojančiais teisės aktais bei šiais nuostatais.
. Komisija yra atsakinga ir atskaitinga Savivaldybės tarybai.

. Komisija:
. sprendžia, ar kreipimesi pateiktų prašymų ar siūlymų nagrinėjimas priklauso Savivaldybės kompetencijai;
. sprendžia kreipimosi pripažinimo peticija ir peticijos priėmimo nagrinėti klausimą;
. nagrinėja peticijas dėl Savivaldybės institucijų priimamų norminių teisės aktų;	
. skelbia peticijų nagrinėjimo vietą ir laiką vietos spaudoje arba Savivaldybės interneto svetainėje www.prienai.lt, teikia pareiškėjams ar jų atstovams informaciją apie peticijų nagrinėjimo vietą ir laiką, priimtus sprendimus bei kitą Peticijų konstitucinio įstatymo nustatytą informaciją.
. Komisija turi teisę:		
. pasitelkti specialistus (ekspertus);
. kreiptis į valstybės ir savivaldybės institucijas, mokslo bei studijų institucijas, švietimo įstaigas su prašymu per ne ilgesnį kaip 20 darbo dienų terminą nuo prašymo gavimo dienos pateikti nuomonę ir kitą reikiamą informaciją dėl kreipimesi (peticijoje) pateikto prašymo ar siūlymo;
. kviesti į savo posėdžius specialistus, ekspertus, institucijų ar įstaigų atstovus, pateikusius ar galinčius pateikti nuomonę ir kitą reikiamą informaciją dėl kreipimesi (peticijoje) pateikto prašymo ar siūlymo;
. reikalauti, kad pareiškėjas ar jo atstovas per Komisijos nustatytą ne ilgesnį kaip 10 darbo dienų terminą pateiktų papildomus dokumentus ar informaciją, susijusius su pateiktu kreipimusi (peticija);
. nustačiusi, kad gautame kreipimesi pateikto prašymo ir siūlymo nagrinėjimas nepriskirtas jos kompetencijai, per 5 darbo dienas nuo šio sprendimo dienos persiųsti tokį kreipimąsi Peticijų konstitucinio įstatymo 8 straipsnio 1 dalyje nurodytai atitinkamai institucijai;
. motyvuotu sprendimu sujungti kelias priimtas nagrinėti peticijas dėl tų pačių ar tarpusavyje glaudžiai susijusių prašymų ar siūlymų ir jas nagrinėti kaip vieną peticiją;
. nustatyti ne ilgesnį kaip 10 darbo dienų terminą trūkumams pašalinti, jeigu žinomi pareiškėjo kontaktiniai duomenys, tačiau kreipimasis, kuris pripažintas peticija, pateiktas nesilaikant Peticijų konstitucinio įstatymo 8 straipsnio 2 dalyje nustatytos tvarkos, jame netiksliai nurodyti ar nenurodyti pareiškėjo ar jo atstovo vardas, pavardė, asmens kodas arba nepateiktas pareiškėjo atstovavimą patvirtinantis dokumentas, jo kopija arba atstovavimą patvirtinančio elektroninio dokumento nuorašas, taip pat motyvuotu sprendimu atsisakyti priimti peticiją nagrinėti, jeigu per nustatytą terminą šie trūkumai nebuvo pašalinti;
. Komisijos sprendimu palikti nenagrinėtą anoniminį kreipimąsi, kai negali būti nustatytas jį pateikęs asmuo, nevertinant jo turinio;
. motyvuotu Komisijos sprendimu palikti nenagrinėtą kreipimąsi, kurio turinys yra nesuprantamas arba pažeidžia etikos ar moralės normas, ir apie tai ne vėliau kaip per 5 darbo dienas nuo šio sprendimo priėmimo dienos pranešti pareiškėjui ar jo atstovui;
. išnagrinėjus peticiją, motyvuotai teikti vienai iš Savivaldybės institucijų, kuri turi įgaliojimus priimti peticijoje pateiktam prašymui ar siūlymui įgyvendinti reikalingą norminį teisės aktą, vieną iš šių išvadų:
. visiškai ar iš dalies tenkinti peticijoje pateiktą prašymą ar siūlymą ir inicijuoti norminio teisės akto priėmimą, pakeitimą, papildymą ar pripažinimą netekusiu galios;
. netenkinti peticijoje pateikto prašymo ar siūlymo;
. pateikus išvadą tenkinti peticijoje pateiktą prašymą ar siūlymą, gali parengti teisės aktų projektus arba siūlyti sudaryti komisiją ar darbo grupę teisės akto projektui parengti, arba siūlyti pavesti vienai iš Savivaldybės institucijų, kuri turi įgaliojimus priimti peticijoje pateiktam prašymui ar siūlymui įgyvendinti reikalingą norminį teisės aktą, parengti teisės akto projektą.

. Komisijos pirmininkas atstovauja šiai Komisijai ir vadovauja jos posėdžiams. Komisijos pirmininko nesant, jo funkcijas vykdo Komisijos pirmininko pavaduotojas, šio nesant – kitas Komisijos pirmininko paskirtas Komisijos narys.
. Komisijos veiklos forma yra posėdžiai, kurie rengiami pagal poreikį – atsižvelgiant į pateiktus kreipimusis ir jų nagrinėjimo terminus. Savivaldybės administracijos Bendrasis skyrius rengia ir aptarnauja posėdžius, rengia ir platina posėdžių medžiagą (kreipimusis, kitus su jais susijusius dokumentus bei informaciją), atlieka kitus posėdžio rengimo darbus.
. Komisijos posėdį šaukia Komisijos pirmininkas, atsižvelgdamas į Komisijos narių pasiūlymus bei gautų kreipimųsi kiekį ir terminus. Posėdžio darbotvarkę Komisija tvirtina kiekvieno posėdžio pradžioje. Apie posėdį Komisijos nariams pranešama ne vėliau kaip prieš 2 darbo dienas, kartu jiems pateikiami numatomi nagrinėti kreipimaisi bei su jais susijusi medžiaga (dokumentų kopijos). Komisijos sprendimai dėl peticijų nagrinėjimo vietos ir laiko skelbiami vietinėje spaudoje arba Savivaldybės interneto svetainėje www.prienai.lt.
. Komisijos posėdis yra teisėtas, jeigu jame dalyvauja daugiau kaip pusė šios Komisijos narių, įskaitant pirmininką ir jo pavaduotoją. Sprendimai priimami posėdyje dalyvaujančių Komisijos narių balsų dauguma. Balsams pasiskirsčius po lygiai, laikoma, kad sprendimas nepriimtas. Komisijos posėdyje turi teisę dalyvauti pareiškėjas arba jo atstovas, taip pat Komisijos pasitelkti specialistai, ekspertai bei pakviesti į posėdžius valstybės ir savivaldybės institucijų atstovai.
. Komisijos posėdis gali vykti nuotoliniu būdu ar mišriuoju būdu. Sprendimą organizuoti posėdį nuotoliniu būdu arba mišriuoju būdu priima Komisijos pirmininkas savo iniciatyva arba gavęs Komisijos nario prašymą dalyvauti posėdyje nuotoliniu būdu. Apie priimtą sprendimą Komisijos posėdį organizuoti nuotoliniu būdu arba mišriuoju būdu nedelsiant elektroninių ryšių priemonėmis turi būti pranešta Komisijos nariams ir kitiems posėdžio dalyviams. Mišriuoju būdu organizuojamame posėdyje kiti Komisijos nariai ir kiti posėdžio dalyviai savo pasirinkimu gali dalyvauti nuotoliniu būdu arba atvykę į Komisijos posėdžių salę. Nuotoliniu būdu ar mišriuoju būdu vyksiančio Komisijos posėdžio klausimai rengiami ir posėdis vyksta laikantis visų Vietos savivaldos įstatyme ir Reglamente nustatytų reikalavimų ir užtikrinant Vietos savivaldos įstatyme ir Reglamente nustatytas Savivaldybės tarybos nario teises. Nuotoliniu būdu ar mišriuoju būdu priimant Komisijos sprendimus, Komisijos nario, kuris yra Savivaldybės tarybos narys, tapatybė nustatoma pagal jo parodytą Savivaldybės tarybos nario pažymėjimą, o Komisijos nario, kuris nėra Savivaldybės tarybos narys, tapatybė nustatoma pagal jo parodytą asmens dokumentą. Balsavimas taip pat vyksta Savivaldybės tarybos nariui pakeliant ir parodant Savivaldybės tarybos nario pažymėjimą, o Komisijos nariui, kuris nėra Savivaldybės tarybos narys, pakeliant ir parodant asmens dokumentą. Esant galimybei Komisijos narių registracija į posėdį ir balsavimas vyksta naudojant elektronines balsavimo priemones. Jeigu dėl techninių trukdžių nėra galimybės užtikrinti tinkamo Komisijos nario dalyvavimo Komisijos posėdyje (pvz.: trūkinėja ar dingsta ryšys ir pan.), laikoma, kad Komisijos narys posėdyje nedalyvauja, o jeigu Komisijos posėdis jau buvo prasidėjęs – nedalyvauja likusioje posėdžio dalyje. Komisijos posėdžiai nuotoliniu būdu ar mišriuoju būdu vykti negali, jeigu tam raštu prieštarauja daugiau kaip pusė visų Komisijos narių, išskyrus:
. kai dėl nepaprastosios padėties, ekstremaliosios situacijos ar karantino Komisijos posėdžiai negali vykti Komisijos nariams posėdyje dalyvaujant fiziškai;
. artimiausią numatytą nuotoliniu būdu ar mišriuoju būdu vyksiantį Komisijos posėdį.
. Komisijos posėdžiai paprastai yra vieši. Komisijos sprendimu gali būti rengiami ir uždari posėdžiai, kuriuose gali dalyvauti tik Komisijos pakviesti asmenys. Komisijos posėdžių metu daromas garso ir vaizdo įrašas, taip pat posėdžiai, išskyrus uždarus posėdžius, transliuojami tiesiogiai ir Komisijos posėdžių garso ir vaizdo įrašai Dokumentų ir archyvų įstatymo nustatyta tvarka saugomi informacinėse laikmenose ir Savivaldybės administracijos informacinių technologijų specialistų paskelbiami Savivaldybės interneto svetainėje. Svarstant valstybės, tarnybos, komercinę paslaptį sudarančią, su asmens duomenimis, kurių viešinimas neatitiktų Reglamento (ES) 2016/679 reikalavimų, susijusią informaciją ir (ar) teisės aktų, kuriuose yra valstybės, tarnybos, komercinę paslaptį sudarančios, su asmens duomenimis, kurių viešinimas neatitiktų Reglamento (ES) 2016/679 reikalavimų, susijusios informacijos, projektus, posėdžių garso ir vaizdo įrašai neviešinami.
. Komisijos sprendimai, išvados ir pasiūlymai įforminami protokolu. Protokolą pasirašo Komisijos pirmininkas ir posėdžio sekretorius. Posėdžio sekretorius yra Savivaldybės administracijos Bendrojo skyriaus darbuotojas. Jis nėra Komisijos narys.
. Vienai iš Savivaldybės institucijų, kuri turi įgaliojimus priimti peticijoje pateiktam prašymui ar siūlymui įgyvendinti reikalingą norminį teisės aktą, priėmus sprendimą dėl peticijoje pateikto prašymo ar siūlymo tenkinimo per 10 darbo dienų nuo sprendimo priėmimo dienos pranešama pareiškėjui ar jo atstovui ir apie tai paskelbiama Savivaldybės interneto svetainėje www.prienai.lt. 
. Vienos iš Savivaldybės institucijų, kuri turi įgaliojimus priimti peticijoje pateiktam prašymui ar siūlymui įgyvendinti reikalingą norminį teisės aktą, priimtas sprendimas dėl peticijoje pateikto prašymo ar siūlymo tenkinimo yra galutinis ir neskundžiamas. Priimant šį sprendimą, atsižvelgiama į Komisijos išvadą, tačiau ja vadovautis neprivaloma.

